cyanic-selkie/wikianc huggingface dataset:
Chisar kapija
Chisar kapija je brána v mestskom opevnení pôvodne z obdobia antiky a v dnešnej podobe zo stredoveku nachádzajúca sa v architektonickej rezervácii Starý Plovdiv na ulici Canka Lavrenova približne 150 metrov východne od Východnej brány antického mesta Filipopol v centre mesta Plovdiv v Plovdivskej oblasti v južnom Bulharsku. Má štatút kultúrnej pamiatky.
Charakteristika
Vykopávky dokazujú, že na mieste bola brána, ktorá bola súčasťou pevnostného systému mesta už v 2. storočí, kedy sa mesto opevňovalo proti gótskym nájazdom. Predpokladá sa ale, že prvá mestská brána v rovnakej lokalite stála už v 3. storočí pred Kr.
Vo svojej dnešnej podobe Chisar kapija existuje od veľkej stredovekej úpravy opevnenia, ktorá prebiehala v priebehu 12. až 14. storočia. V tesnej blízkosti brány a mestského opevnenia a s ich využitím prebiehala výstavba ďalších objektov (najmä v 17. a 18. storočí sa v blízkosti stavalo veľa kupeckých domov) až do začiatku 20. storočia a tak sa v lokalite utvoril jedinečný architektonicko-historický súbor pamiatok. V tesnej blízkosti brány sa nachádza napríklad Kujumdžievov dom, Georgiadiho dom a Chrám svätých Konštantína a Heleny, pod ktorého oltárom sa nachádzajú aj zvyšky pevnostnej veže z 5. storočia. Brána patrí k najobľúbenejším a najnavštevovanejším plovdivským pamiatkam.
Rue Militaire
Rue Militaire (Vojenská ulica) je bývala ulica v Paríži. Bola súčasťou parížskych hradieb, ktoré dal vybudovať Adolphe Thiers v rokoch 1840 – 1845. Cesta viedla pozdĺž vnútornej strany mestského opevnenia a slúžila vojenským účelom.
Podľa výnosu z 28. júla 1859 armáda ulicu odovzdala do správy mesta Paríža. Stalo sa tak v rámci rozšírenia územia mesta, ktoré dosiahlo až k hradbám a pohltilo aj niektoré obce v okolí. Najväčšia časť tejto cesty bola následne premenená na tzv. Maršalské bulváre.
Michèle Morgan
Životopis
Morgan sa narodila v Neuilly-sur-Seine, v departemente Hauts-de-Seine. Vyrastala v Dieppe, Seine-Maritime.
V pätnástich rokoch opustila domov a presťahovala sa do Paríža, aby sa stala herečkou. V Paríži chodila na hodiny herectva k René Simonovi a medzitým hrala v niekoľkých filmoch, aby si hodiny mohla zaplatiť. Vtedy si zmenila meno na "Michèle Morgan" a povedala, že nemá fyzické vlastnosti Simone a Morgan znie viac priateľsky.
Prvýkrát si ju všimol režisér Marc Allégret, ktorý jej ponúkol hlavnú úlohu vo filme Gribouille (1937). V roku 1938 hrala po boku Jeana Gabina v úspešnom filme Nábrežie hmiel režiséra Marcela Carné a Remorques (1940) u režiséra Jeana Grémillona.
Po nemeckej invázii do Francúzska v roku 1940 odišla do USA, kde v roku 1941 uzavrela zmluvu s RKO Pictures. Jej kariéra bola skôr neuspokojivá, okrem Joan of Paris (1942) a Higher and Higher (1943).
Bola vážnou kandidátkou na hlavnú ženskú úlohu vo filme Casablanca v roku 1942. S Humphreym Bogartom predsa len hrala, avšak v Passage to Marseille (1944).
Za svoj prínos filmovému priemyslu má hviezdu na Hollywoodskom chodníku slávy na 1645 Vine Street. V roku 1969 jej francúzska vláda udelila Legion d'Honneur. Za svoj prínos francúzskemu filmu získala v roku 1992 Čestného Césara. V roku 1996 dostala na Filmovom festivale v Benátkach Zlatého leva za celoživotné dielo.
Osobný život
V roku 1942 si vzala amerického herca Williama Marshalla. V roku 1944 sa im narodil syn Mike († 2006), rozviedli sa v roku 1948. V roku 1950 si vzala francúzskeho herca Henriho Vidala, s ktorým žila až do jeho smrti v roku 1959. Potom od roku 1960 žila s režisérom a hercom Gérardom Ourym, ktorý zomrel v roku 2006.
Zomrela vo veku 96 rokov prirodzenou smrťou. Jej pohreb bol 23. decembra v kostole Église Saint-Pierre v Neuilly-sur-Seine, bola pochovaná na cintoríne Montparnasse.
Maumusson (Tarn-et-Garonne)
Maumusson je francúzska obec, ktorá sa nachádza v departemente Tarn-et-Garonne, v regióne Midi-Pyrénées.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Boulevard Kellermann
náhľad|Boulevard Kellermann Boulevard Kellermann je bulvár v 13. obvode v Paríži. Je súčasťou tzv. Maršalských bulvárov. Bulvár nesie meno Françoisa Christopha Kellermanna (1735 – 1820), maršala Francúzska.
Trasa
Bulvár začína pri Porte d'Italie (pri križovatke ulíc Avenue de la Porte-d'Italie a Avenue d’Italie), kde naň z druhej strany nadväzuje Boulevard Masséna a pokračuje smerom na západ v oblúkovej dráhe až k hraniciam so 14. obvodom, kde naň nadväzuje Boulevard Jourdan.
Dejiny
V rokoch 1840 – 1845 boli postavené okolo Paríža nové hradby. Dnešný bulvár vznikol na mieste bývalej vojenskej cesty (Rue Militaire), ktorá viedla po vnútornej strane mestských hradieb. Túto cestu armáda previedla mestu Paríž na základe rozhodnutia z 28. júla 1859.
Na konci roku 2006 bola na bulvári uvedená do prevádzky električková linka T3.
Boulevard Brune
thumb|Boulevard Brune Boulevard Brune je bulvár v 14. obvode v Paríži. Je súčasťou tzv. Maršalských bulvárov. Bulvár nesie meno Guillauma Marie-Anne Bruna (1763 – 1815), maršala Francúzska.
Trasa
Boulevard Brune nadväzuje na Boulevard Lefebvre pri železničnom viadukte na Porte de Vanves a končí pri Porte d'Orleans, odkiaľ pokračuje Boulevard Jourdan.
Dejiny
V rokoch 1840 – 1845 boli postavené okolo Paríža nové hradby. Dnešný bulvár vznikol na mieste bývalej vojenskej cesty (Rue Militaire), ktorá viedla po vnútornej strane mestských hradieb. Túto cestu armáda previedla mestu Paríž na základe rozhodnutia z 28. júla 1859.
Skyr
náhľad|Vanilkový skyr
Skyr je tradičný islandský mliečny výrobok podobný jogurtu. Skyr obsahuje v priemere 12 % proteínov, 3 % sacharidov, 0,5 % tuku a veľké množstvo vápniku. Jeho konzistencia sa blíži jogurtu gréckeho typu, avšak s menej výraznou, jemnejšou chuťou. Skyr je súčasťou islandskej kuchyne viac ako 1000 rokov.
História
Skyr sa na Island dostal z Nórska pred viac než 1100 rokmi. Kulinárska historička Hallgerður Gísladóttir uvádza, že zatiaľ čo zo škandinávskej kuchyne potom prakticky vymizol, na Islande sa skyr stal bežnou súčasťou jedálnička. Zmienky o skyre sú uvedené v rade historických islandských eposov, napr. Sága o Egilovi alebo Sága o Grettim. Nie je úplne jasné, ako sa vtedajší skyr líšil od dnešnej receptúry, pretože takéto podrobné popisy nie sú k dispozícii.
Tradične je skyr vyrábaný zo surového mlieka, súčasný skyr sa vyrába z pasterizovaného odstredeného kravského mlieka. Výsledný produkt má ľahko kyslastú príchuť, súčasní výrobcovia produkujú varianty skyru napr. s príchuťou vanilky, lesných plodov, jahôd atď., podobne ako pri jogurtoch.
Dostupnosť
Skyr je obľúbený na Islande a v Škandinávii, k dispozícii je tiež v niektorých oblastiach Spojeného kráľovstva, v Írsku, Nemecku, Švajčiarsku, Litve, Lotyšsku. Od roku 2007 sa vyrába v Dánsku, od roku 2015 v Kanade a v USA. Na český a slovenský trh uviedla skyr v apríli 2016 Bohušovická mliekareň.
Zloženie
Skyr sa vyznačuje vysokým obsahom proteínov a minimálnym obsahom tuku. Percentuálne pomery sú pri variantoch od rôznych výrobcov málo odlišné. Neochutený skyr obsahuje v priemere 12 % proteínov (bielkovín), 3 % sacharidov, a iba 0,1 – 1 % tuku. Skyr je tiež bohatý na vápnik a vitamíny. Na Slovensku je v predaji v základnom balení 140 g (natur, jahoda, brusnica, broskyňa s marhuľou, čučoriedka, malina), neochutená verzia natur je k dispozícii aj v rodinnom balení s hmotnosťou 350 g.
Štátna cesta 425 (Chorvátsko)
Štátna cesta 425 je sčasti rozostavaná štátna cesta v Chorvátsku, ktorá sa nachádza v Dubrovnícko-neretvianskej župe neďaleko prístavu Ploče. Po dostavaní bude dlhá 13 kilometra a bude spájať diaľnicu A1 s cestou D8.
V súčasnosti z D425 existuje úsek Karamatići-Ploče (Čeveljuša). Vo výstavbe je už aj chýbajúci úsek od rozostavanej diaľnice A1 po Karamatići.
Cesta bude vybudovaná v parametroch rýchlostnej cesty (brza cesta)
Život je krásny (film, 1946)
Život je krásny (v origináli ) je americký film z roku 1946. , Natočil ho režisér Frank Capra, námetom bola poviedka "The Greatest Gift" od Philipa Van Doren Sterna.
V hlavných úlohách hrali James Stewart, Donna Reed a Lionel Barrymore. Hudbu zložil Dimitri Tiomkin. Film bol v piatich kategóriách neúspešne nominovaný na Oscara. Režisér Frank Capra zaň získal Zlatý glóbus za najlepšiu réžiu.
Nésiótes
náhľad|Tyranobijci Harmodios a Aristogeitón, rímska mramorová replika súsošia, ktoré vytvorili Kritios a Nésiótes, Museo Nazionale, [[Neapol ]] Nésiótes alebo Nesiotes bol grécky sochár v 5. storočí pred Kr. Sochár Nésiótes, zrejme rodák z Atén, bol činný približne v rokoch 480 až 460 pred Kr. Z jeho nezachovalých sôch je známych niekoľko podstavcov (na všetkých stáli pôvodne bronzové sochy ) objavených v Atike, ktoré signoval spolu s Kritiom. Najznámejším ich sochárskym dielom bolo súsošie tzv. Tyranobijcov, ktoré kedysi stálo v Aténach. Ešte v 2. storočí ho videl grécky cestovateľ Pausanias.
Tyranobijci Harmadios a Aristogeitón previedli v roku 514 pred Kr. atentát na synov aténskeho tyrana Peisistrata (Hipparcha a Hippia) a boli popravení. V roku 510 pred Kr. zhotovil Anténor z Atén súsošie Tyranobijcov (stálo na aténskej agore), ktoré ale v roku 480 pred Kr. dal Xerxes I. previesť do Perzie (do Atén sa vrátilo až za vlády Seleukovcov. ) Atenčania preto v roku 477 pred Kr. poverili Nésióta a Kritia, aby zhotovili nové. Je známych niekoľko rímskych kópií tohto súsošia.
Nésiótes a Kritios sa ešte prísne pridŕžali predpisov dórskej bronziarskej školy. Staroveký spisovateľ Lukianos, ktorý sa v mladosti venoval sochárstvu, uvádza, že niektorí rečníci sú pri prejavoch meraví ako Nésiótove a Kritiove sochy. Vo vývine gréckeho sochárstva sa síce tieto sochy časovo zaraďujú už do novej epochy, ale z dôvodov konzervatizmu zachovávajú ešte sčasti tradičný archaický štýl.
Na základe epigrafických nálezov na podstavcoch zo sôch sa mu pripisuje aj spoluautorstvo dvoch sôch bohyne Atény a sochy Epicharina, bežca hoplitodromu, ktoré stáli na aténskej Akropole. O soche Epicharina sa zmienil i Pausanias.
Ben
Ben môže byť:
Ninjas in Pyjamas
Ninjas in Pyjamas (krátko NiP) je švédska profesionálna esportová organizácia, ktorá je najznámejšia za ich tím v hre Counter-Strike: Global Offensive. NiP v Counter-Strike mali najväčší úspech od založenia v roku 2000 až do ich rozpustenia v 2007. Jeden z hráčov v tíme bol Emil "HeatoN" Christensen, ktorý sa neskôr stal manažérom organizácie. V roku 2012 bol tím obnovený so zostavou v Counter-Strike: Global Offensive po vydaní hry. V CS:GO tíme NiP sú bývalí Fnatic hráči Patrik "f0rest" Lindberg a Christopher "GeT RiGhT" Alesund. NiP mali tími v League of Legends, Overwatch a Dota 2. NiP tiež majú tími v hrách PlayerUnknown's Battlegrounds a Paladins.
História
Ninjas in Pyjamas boli založení v júni roku 2000, ale ustálení v roku 2001 po zmenách zostavy a mien.
Ich najväčším úspechom bola výhra Cyberathlete Professional League World Championships 2001, po veľmi tesnom finále s tímom X3 (predchodca Team 3D). Ninjas and Pyjamas si nevedeli nájsť sponzora, a výsledkom sa pripojili do prominentnej esportovej organizácie SK Gaming a boli známi pod menami SK Scandinavia a neskôr SK Sweden. V SK pokračovali vo svojom úspechu. Peniaze z turnajových výhier v roku 2003 činili približne 144 000 €.
Mali pocit, že by mohli zabezpečiť väčší podiel sponzorských peňazí, tak hráči na začiatku roku 2005 odišli z SK. Neskôr v roku, niektorí členovia sa vrátili k SK Gaming, tím prinútili NiP k ich nahradeniu.
Emil Christensen s Tommym Ingemarssonom, generálnymi riaditeľmi Petrom Hedlundom a Victorom Lindqvistom v roku 2005 obnovili NiP ako švédsku akciovú spoločnosť, kvôli problémom s SK. NiP sa naďalej zúčastňovali na medzinárodných turnajoch. V tom čase podpísali niektoré z najväčších sponzorských ponúk na scéne. Tím získali okolo 100 000 členov na ich webovej stránke v Európe v prvých dvoch rokoch a bol to prvý neázijský tím, ktorý vstúpil na ázijský trh. Počas šiestich mesiacov mali okolo 90 000 členov na ich ázijskej webovej stránke. Tím bol jeden z najväčších protivníkov zmeny z originálnej verzie Counter-Strike do novšej verzie Counter-Strike: Source.
5. novembra 2015 Richard Lewis napísal článok na Breitbart.com, kde tvrdil, že Ninjas in Pyjamas údajne dlhuje ich Counter-Strike: Global Offensive zostave značné množstvo peňazí z predošlých turnajov. Od napísania článku, organizácia dostala masívny odpor komunity, ktorá sa snažila podporiť hráčov, a vyvíjali tlak na organizáciu, aby povedali pravdu, a dali hráčom ich získané peniaze. Ninjas in Pyjamas rýchlo vydali vyjadrenie, ktoré uvádza, že tvrdenie vyhlásené Richardom Lewisom je falošné. Krátko po vydaní tohto vyjadrenia tím odišiel z následujúceho turnaja IEM Season IX - San Jose, v ktorom sa mali účastniť. Napriek tomu, hráči tvrdia, že dôvod k tomu nemá nič spoločné s nedávnou kontroverziou.
V roku 2016 bol zakladateľ NiP Emil 'HeatoN' Christensen prvý človek uvedený v Esportovej sieni slávy (Esports Hall of Fame) predošlým spoluhráčom Tommim 'Potti' Ingermarssonom v posledný deň Valve Major Championship v ESL Cologne 2016.
Výsledky
V/R/P = Výhra / Remíza / Prehra
Counter-Strike (séria)
Tučný text značí CS a CS:GO turnaj kategórie Major.
Na oboře
Na oboře je prírodná pamiatka nachádzajúca sa v katastrálnom území osady Chodeč pri Mělníku (okres Mělník). Prírodná pamiatka je tvorená štyrmi samostatnými, južne orientovanými, trávnatými a krovinatými stráňami. Zaberajú plochu o celkovej výmere 3,46 ha, nachádzajúce sa v nadmorskej výške 250 až, asi 1 km severne od Chodča (časť obce Vysoká). Územie bolo vyhlásené za prírodnú pamiatku 14. februára 2001, pričom vyhlásenie nadobudlo účinnosť 19. marca 2001, a patrí do systému maloplošných chránených vtáčích území CHKO Kokořínsko. Starostlivosť o pamiatku má na starosti taktiež správa CHKO Kokořínsko.
Lokalita
Prírodná pamiatka Na oboře je zložená zo štyroch nesúvislých, oddelených území.Dve z nich sú lúčneho charakteru a dve (územia najbližšie a najvzdialenejšie od Hornej Zimoře) sú viac zarastené listnatými stromami a kríkmi. Jednotlivé územia sú od seba oddelené listnatými lesmi a ďalšími lúčnymi biotopami, prípadne, v širšom krajinnom kontexte tiež plochami využívanými na účely poľnohospodárskej výroby. Lokalita, kde sa v dnešnej dobe nachádza prírodná pamiatka Na oboře a tiež jej priľahlé okolie je možné nájsť a preskúmať v databáze historického vojenského mapovania, z mapových podkladov však nie je príliš zrejmé, ako sa umiestnenia časom vyvíjali. S ​​istotou však možno povedať, že väčšina miernych údolných svahov bola v minulosti často využívaná na účely pastierstva, pozmenená na terasové políčka či vysadená ovocnými stromami pre účel pestovateľský z dôvodu obohatenia pôd splavenou sprašou.
Pedológia
náhľad|Jedna z chránených trávnatých strání Z komplexu strání sú tri tvorené sprašovými závejmi. V záveji sa vyskytujú sprašové hliny, ktoré nepravidelne obsahujú cicvár, čo je akumulácia uhličitanu vápenatého rôzneho tvaru a jemné vápnité pseudomycélium. Vápnité pseudomycéliá možno v pôde pozorovať vo forme drobných bielych žiliek, ktoré boli vytvorené vyzrážaním uhličitanu vápenatého v jednotlivých póroch pôdy. Na hlbších sprašiach sa vytvorili úrodné stredoeurópske hnedozeme. Len na jedinej stráni, nachádzajúcej sa pri Hornej Zimoři, vystupujú v skalných kulisách od stredne zrnitých, až po hrubozrnné kremenné pieskovce s prachovitoílovitou základnou hmotou. vľavo|náhľad|Jedna z chránených trávnatých strání
Flóra
Prírodná pamiatka Na oboře sa nachádza v oblasti minerálno bohatších hornín (sprašové záveje), teda sa tu vyskytujú suché stepné trávniky s dominantnou mrvicou peristou. V týchto trávnikoch rastie množstvo druhov, ktoré sú pre tento typ spoločenstva charakteristické, ako napr. hlaváč žltkastý (Scabiosa ochroleuca), pamajorán obyčajný (Origanum vulgare), kostrava žliabkatá (Festuca rupicola), tiež repík lekársky (Agrimonia eupatoria) a oman vŕbolistý (Inula salicina).
Tiež tu možno nájsť množstvo voľne rozmiestnených druhov stromov a kríkov - trnka obyčajná (Prunus spinosa), slivka domáca (Prunus domestica), svíb krvavý (Cornus sanguinea), agát biely (Robinia pseudoacacia), brest hrabolistý (Ulmus minor), hloh (Crataegus), rešetliak prečisťujúci (Rhamnus cathartica) a ďalšie. Na mozaike vzájomne nesúvislých plôch možno nájsť niektoré osobitne chránené rastliny, patriace do zoznamu ohrozených druhov, ako je zvonček bolonský (Campanula bononiensis), horec krížatý (Gentiana Cruciat), vemenník dvojlistý (Platanthera bifolia) alebo veternica lesná (Anemone sylvestris). Tiež sa v tejto lokalite vyskytujú niektoré zo vzácnych rastlín, napr. záraza žltá (Orobanche lutea). Tento zástupca čeľade zárazovité Orobanchaceae je parazitom na rastlinách z čeľade Fabaceae, majúci niekoľko druhov hostiteľov.
Fauna
Na tejto lokalite tiež žijú dva druhy vidlochvosta - ovocný, ktorý sa živí listami tu prítomných ružokvetých drevín (slivka, trnka, hloh) a feniklový, ktorý žije na rastlinách z čeľade mrkvovité. Ďalej na tomto mieste možno nájsť na čierno sfarbenú májku (Meloe rugosus), čo je najmenšia májka v Česku a dospelé jedince možno vidieť skoro na jar či v neskorej jeseni. Všetky chrobáky z čeľade májkovité (Meloidae) prekonávajú od vajíčka k dospelosti veľmi zložitý vývoj a preto boli v Česku všetci príslušníci tejto čeľade zaradení medzi ohrozené druhy. Nie je bez zaujímavosti, že májky v prípade ohrozenia vylučujú tekutinu obsahujúcu jedovatý alkaloid kantaridín, ktorý je pre človeka smrteľný už po požití veľmi malej dávky. Z ďalších, tu sa vyskytujúcich živočíchov môžeme menovať krytohlava (Cryptocephalus hypochoeridis), cikádu lužnú (Cicadetta Montana) a tiež bol tu zaznamenaný výskyt populácie užovky hladkej (Coronella austriaca).
Ochrana prírody
náhľad|Lokalita je ohrozená početnými náletovými druhmi, ako je napr. [[smlz kroviskový (Calamagrostis epigejos)]] Väčšina miernych údolných svahov bola v minulosti často využívaná na účely pastierstva, pozmenená na terasové políčka či vysadená ovocnými stromami pre účel pestovateľský z dôvodu obohatenia pôd splavenou sprašou. Teda vegetácia a flóra týchto oblastí je z veľkej miery ovplyvnená človekom. Tento vplyv sa prejavil najmä významnou nitrifikáciou polí a následne nadväzujúcich okrajov lesov, svahov početných roklín a najnižších polôh údolia. Táto nitrifikácia má pôvod v umelom prehnojení krajiny dusíkom na účel vyšších výnosov poľnohospodárskych plodín. Táto činnosť má za následok zvýšený výskyt nitrofilných rastlín, napr. pŕhľavy dvojdomej (Urtica dioica) a lipkavca obyčajného (Galium aparine). Ďalej možno považovať za problém nezalesnených lokalít (najmä. nezožatých lúčnych plôch) výrazné šírenie expanzívnych rastlín. Dochádza tu k ohrozeniu lokality vplyvom pozvoľného zarastania náletovými drevinami a bylinami, ktoré možno považovať za konkurenčne silnejšie, ako je smlz kroviskový (Calamagrostis epigejos), chrastnica trsťovníkovitá (Phalaroides arundinacea) alebo trsť obyčajná (Phragmites australis). Týmto procesom je tak pôvodné druhové bohatstvo tejto lokality potlačované.
Manažment ochrany prírody
Hlavným motívom ochrany tejto prírodnej pamiatky je zachovanie pôvodných strání stepného charakteru a na ne viazaných druhov. Starostlivosť o túto prírodnú pamiatku teda spočíva primárne v pravidelnom kosení lúčneho porastu (na každej ploche, každý rok, vždy iba časť ) a občasnému odstráneniu vegetácie až na obnaženú pôdu, pretože množstvo tu žijúcich a rastúcich vzácnych druhov živočíchov a rastlín je viazaných na plochy s pravidelne rozrušovaným porastom. Veľmi vhodným, efektívnym a k prírode ohľaduplným spôsobom uskutočňovania tohto manažmentu by bola extenzívna pastva kôz a oviec, pretože tieto zvieratá svojim pohybom prirodzene rozrušujú zapojenú vegetáciu a tým vytvárajú vhodné stanovištia pre druhy, ktoré sú na tieto plochy špecializované. Avšak sa doteraz nenašiel vhodný partner, ktorý by túto časť manažmentu za daných podmienok realizoval. Tiež je veľmi dôležité, s náležitou pravidelnosťou odstraňovať pokosenú organickú hmotu z týchto lokalít, pretože sa tým zabráni jej hromadeniu a tým nežiaducemu poskytovaniu živín pre náletové dreviny a konkurenčne silnejšie byliny. V neposlednom rade je nutné periodicky redukovať agát biely (Robinia pseudoacacia), keďže je nepôvodnou náletovou drevinou a značne utláča všetok okolitý porast.
Boulevard Soult
thumb|Boulevard Soult Boulevard Soult je bulvár v 12. obvodu v Paríži. Je súčasťou tzv. Maršalských bulvárov. Bulvár nesie meno Nicolasa Soulta (1769 – 1851), maršala Francúzska.
Dejiny
V rokoch 1840 – 1845 boli postavené okolo Paríža nové hradby. Dnešný bulvár vznikol na mieste bývalej vojenskej cesty (Rue Militaire), ktorá viedla po vnútornej strane mestských hradieb. Túto cestu armáda previedla mestu Paríž na základe rozhodnutia z 28. júla 1859.
Letné olympijské hry mládeže 2010
I. letné olympijské hry mládeže sa konali od 14. do 26. augusta 2010 v singapurskom hlavnom meste Singapur.
Pianko
Pianko je akustický album, ktorý v roku 2018 vydal spevák Peter Nagy. Okrem akustických verzií už vydaných skladieb je na albume bonusová skladba „50 žiráf“ inšpirovaná udalosťami okolo utratenia dvoch stád, spolu 46 žiráf v ZOO Dvůr Králové v apríli v roku 1976, ktoré vykonali potom ako u stáda vzniklo podozrenie na nákazu chorobou slintačka a krívačka.
Ruské protesty (2011-2013)
Protesty proti falšovaniu volieb do štátnej dumy sa začali vo veľkých mestách po celom Rusku v dôsledku podozrení, že voľby do Štátnej dumy boli na viacerých miestach zmanipulované a sprevádzané volebnými podvodmi. V Moskve a Petrohrade sa začali ešte večer 4. decembra ale pokračovali aj v priebehu ďalšieho týždňa. Dňa 10. decembra 2011, po týždni malých demonštrácií, Rusko zaznamenalo v Moskve najväčšie protesty od pádu Sovietskeho zväzu, celkovo protesty prebehli v 99 mestách po celej krajine a v 42 mestách v zahraničí. Symbolom protestov sa stala biela stužka.
Pozitívna diskriminácia
Pozitívna diskriminácia (anglicky: reverse discrimination) je nevhodnosť alebo prehnanosť afirmatívnej akcie, čím vzniká diskriminácia opačná (diskriminuje naopak tú časť, na ktorú sa kompenzačné opatrenie nevzťahuje, tým, že ju relatívne znevýhodňuje voči kompenzovanej skupine).
Kompenzácia môže byť nevhodná z dôvodu použitého spôsobu (často sa použijú peniaze alebo fyzických prostriedkov na kompenzovanie všemožných nehmotných rozdielov) alebo môže byť prehnaná (napr. kompenzácia platu, pričom sa nevyžaduje rovnaký pracovný výkon).
Samotná existencia necitlivého kompenzovania priťahuje určitých ľudí zaradiť sa do menšinovej skupiny, aby sa dostali k výhodám kompenzácie, a tým vytvárajú ďalší podtyp pozitívnej diskriminácie. Napr. žobrák môže na vhodnom mieste vyzbierať väčšiu sumu ako zamestnanec, čo láka podvodníkov. Podobne výhody ŤZP lákajú podvodníkov, aby získali status ŤZP. Zneužiť je možné všetky kategórie, krátkodobo alebo aj trvalo.
Pozri tiež Afirmatívna akcia.
Peter Čerešňák
Peter Čerešňák (* 26. január 1993, Trenčín) je slovenský hokejový obranca.
Je odchovancom klubu HK Dukla Trenčín. Za seniorské mužstvo debutoval v sezóne 2010/11, keď za Duklu odohral 7 zápasov. Ako mládežníckeho reprezentanta ho draftoval klub NHL New York Rangers v roku 2011. Následne hral 2 roky za klub Peterborough Petes v OHL, po ktorých sa vrátil do Trenčínu. Od sezóny 2014/15 hral v českej najvyššej hokejovej súťaži. Jeho prvým klubom v Česku boli HC Vítkovice, kde ho trénoval Peter Oremus. Tu odohral dve sezóny, následne prestúpil do HC Plzeň. Sezóna 2021/22 bola pre Čerešňáka jednou z najúspešnejších; bol jedným najproduktívnejších hráčov a získal ocenenie Obranca sezóny českej ligy. V drese HC Plzeň odohral celkovo šesť sezón, počas ktorých sa s mužstvom prebojoval do semifinále play-off, pred sezónou 2022/23 podpísal zmluvu s klubom HC Dynamo Pardubice.
Reprezentoval 🇸🇰 na viacerých medzinárodných podujatiach. Hral za Slovensko na mládežníckych podujatiach do 18 a 20 rokov. Bol kapitánom tímu do 18 rokov na majstrovstvách sveta juniorov do 18 rokov v roku 2011, ktoré sa konali v Drážďanoch a Crimmitschau. So svojím tímom však nedokázal zabrániť zostupu do I. divízie na MS. V roku 2014 ho ako 21-ročného nováčika tréner Vladimír Vůjtek prekvapujúco nominoval na Majstrovstvá sveta v Česku. Po prípravných zápasoch so slovenskou reprezentáciou bol nominovaný reprezentačným trénerom Zdenom Cígerom na MS 2017, ktoré sa konali v Kolíne nad Rýnom a Paríži.
Hral aj na Zimných olympijských hrách 2018, kde bol najproduktívnejším Slovákom a na Zimných olympijských hrách v Pekingu 2022, kde získal bronzovú medailu.
Medzinárodná
Legenda
Meauzac
Meauzac je francúzska obec, ktorá sa nachádza v departemente Tarn-et-Garonne, v regióne Midi-Pyrénées.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Boulevard Gouvion-Saint-Cyr
thumb|Boulevard Gouvion-Saint-Cyr Boulevard Gouvion-Saint-Cyr je bulvár v 17. obvode v Paríži. Je súčasťou tzv. Maršalských bulvárov. Bulvár nesie meno Laurenta de Gouvion-Saint-Cyra (1764 – 1830), maršala Francúzska.
Trasa
Boulevard Gouvion-Saint-Cyr začína severne od Porte Maillot pri Kongresovom paláci (z južnej strany prilieha Boulevard de l’Amiral-Bruix) a končí na Porte de Champerret (križovatka ulíc Avenue Stéphane Mallarmé a Avenue de Villiers). Boulevard Berthier naň potom nadväzuje o niekoľko metrov južnejšie od Place Stuart Merrill.
Dejiny
V rokoch 1840 – 1845 boli postavené okolo Paríža nové hradby. Dnešný bulvár vznikol na mieste bývalej vojenskej cesty (Rue Militaire), ktorá viedla po vnútornej strane mestských hradieb. Túto cestu armáda previedla mestu Paríž na základe rozhodnutia z 28. júla 1859.
Ešte predtým tadiaľto viedla cesta, ktorá sa nazývala Route de la Révolte. Tá vznikla okolo roku 1750 na mieste starej cesty vedúcej do Saint-Denis.
Pianko 2
Pianko 2 je akustický album, ktorý v roku 2019 ako pokračovanie predošlého projektu Pianko vydal spevák Peter Nagy. Okrem akustických verzií už vydaných skladieb je na albume bonusová, nová pôvodná skladba „Láska, smrť a sloboda“.
Deutsches Museum
Deutsches Museum (, oficiálny názov: Deutsches Museum von Meisterwerken der Naturwissenschaft und Technik) v Mníchove je najväčšie prírodovedno-technické múzeum sveta. Obsahuje približne 28 000 objektov z 50 oblastí prírodných vied a techniky, ktoré navštívi 1,5 milióna návštevníkov.
Lelex (syn Poseidóna)
Lelex –  je v gréckej mytológii syn boha mora Poseidóna a egyptskej princeznej Lybie. Bol kráľom v Megare.
Lelex bol synom boha Poseidóna a Líbie, dcéry egyptského kráľa Epafa. Zo svojho rodného Egypta odišiel do Megary, kde sa stal kráľom dvanásť generácii po prvom kráľovi Megary Karovi syna Forónea. Legenda hovorí, že už počas jeho panovania obyvateľom ktorým vládol dali meno Lelegovia. Po smrti Lelexa prevzal po ňom v Megare kráľovské žezlo jeho syn Klésón.
Neďaleko hlavného prístavu starých Megarčanov zvaného Nisaia, videl Pausanias na svojich cestách po Grécku ešte v druhom storočí hrobku kráľa Lelexa.
Merles
Merles je francúzska obec, ktorá sa nachádza v departemente Tarn-et-Garonne, v regióne Midi-Pyrénées.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Mirabel (Tarn-et-Garonne)
Mirabel je francúzska obec, ktorá sa nachádza v departemente Tarn-et-Garonne, v regióne Midi-Pyrénées.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Kvalifikácia na Majstrovstvá Európy v pozemnom hokeji mužov 1978
Priamy postup
Priamo postúpili družstvo hostiteľskej krajiny a 5 družstiev z Majstrovstiev Európy 1974:
Palackého ulica (Bratislava)
Palackého ulica je ulica v Bratislave, v mestskej časti Staré Mesto. Je pomenovaná podľa Františka Palackého (1798 – 1876), českého historika a politika. Je rovnobežná s Medenou, ústí do Jesenského.
Národné kultúrne pamiatky
Na ulici sa nachádzajú národné kultúrne pamiatky – budovy s číslami 1, 2, 3, 4, 5, 8, 12, 14.
Základná škola Matky Alexie má sídlo v budove na Palackého 1. V minulosti v nej sídlilo aj gymnázium Matky Alexie, ktoré sa v súčasnosti nachádza na Jesenského 4/A.
Na Palackého 2 stojí Reduta, bola postavená v rokoch 1913 – 1919 v novobarokovom štýle. Je využívaná ako koncertná sieň..
Eklektická budova na Palackého 3 bola postavená začiatkom 20. storočia, je súčasťou objektu základnej školy.
Meštianske domy z druhej polovice 18. storočia sa nachádzajú na Palackého 8 a 12. Na Palackého 14 sa nachádza eklektický nájomný dom zo začiatku 20. storočia.
Hotel Bulgaria
Nachádza sa v historickom centre mesta a je z neho dobrý výhľad na Burgaský záliv.
Dôležité údaje:
Hotel je populárny vďaka svojej centrálnej polohe, ale niektorí hostia sa sťažujú na staré vybavenie a úroveň služieb.
Megatall
náhľad|[[Vysielač KVLY-TV, najvyšší vysielač na svete]] Megatall je anglické označenie pre mrakodrap, ktorý má a viac. Aj pre iné typy stavieb, ako napr. komíny, vysielače, televízne veže, pylóny mostov a i. sa používa toto označenie.
Burdž Dubaj a Funduk al-Burdž v Abrádž al-Bajt  sú jediné dva mrakodrapy s označením megatall. Okrem nich existuje ešte 57 vysielačov, z ktorých je najvyšší vysielač KVLY-TV, 2 televízne veže (Tókjó Sukai Curí, a Kantonská televízna veža, ) a 1 vrtná plošina (Plošina Petronius, ).
Sčítanie bežných druhov vtákov
Sčítanie bežných druhov vtákov je monitorovacia metóda, ktorou sa jednotným spôsobom zisťujú dlhodobé trendy početností u bežných druhov vtáctva takmer v celej Európe. Sčítanie má skratku PECBMS na základe oficiálneho názvu Pan European Common Bird Census Monitoring Scheme. Monitoring organizuje European Bird Census Council (EBCC).
Na našom území je sčítanie bežných druhov vtákov vykonávané už od roku 1982 (pod názvom Jednotný program sčítania vtákov) s prerušením v rokoch 2002 2004 a od roku 2005 sčítanie organizuje Slovenská ornitologická spoločnosť/BirdLife Slovensko spolu s Technickou univerzitou vo Zvolene.
Jednotná klasifikácia trendov:
Afirmatívna akcia
Afirmatívna akcia (z anglického affirmative action, iné názvy: vyrovnávacia akcia, pozitívna akcia, kompenzačné opatrenie, osobitné opatrenia alebo špeciálne opatrenia, ak je prehnaná akcia aj pozitívna diskriminácia (nevhodnosť či prehnanosť akcie) z anglického reverse discrimination) je politika, pri ktorej sa v oblasti zamestnania, vzdelávania alebo podnikania zvýhodňujú ľudia patriaci k znevýhodneným skupinám na základe faktorov ako je rasa, farba kože, náboženstvo, pohlavie, sexuálna orientácia, zdravotné postihnutie alebo národnosť za účelom poskytnutia rovnakých príležitostí. Opatrenia afirmatívnej akcie boli najprv aplikované v Spojených štátoch ako odozva na Afroamerické hnutie za občianske práva. Niektorí kritici tejto politiky upozorňujú na fakt, že zvýhodňovanie určitej skupiny nutne diskriminuje ostatné skupiny obyvateľov, iní upozorňujú na nákladnosť, neefektívnosť a chybné východiská takejto politiky.
Kritika
Kritici vyrovnávacej akcie tvrdia, že namiesto zabezpečenia rovnosti:
Naopak jej zástancovia tvrdia, že vyrovnávacia akcia má iba zaistiť diskriminovaným príslušníkom menšín rovnakú príležitosť k uplatneniu, akú majú príslušníci väčšinovej populácie. Znamená to vyrovnanie počiatočných znevýhodnení, za ktoré si daná osoba nemôže sama, teda vyrovnanie „štartovných pozícií“.
Spojené štáty americké
V USA sú cieľovými skupinami benefitujúcimi z afirmatívnej akcie historicky znevýhodnené etnické a rasové menšiny (najmä Afroameričania), ženy, ľudia so zdravotným postihnutím a vojnoví veteráni. Afirmatívna akcia tu bola predmetom častých súdnych sporov. V roku 2003 Najvyšší súd rozhodol, že vzdelávacie inštitúcie môžu uplatňovať rasu ako jeden z faktorov pri prijímaní študentov.
Voliči v niektorých štátoch Únie v referendách odhlasovali zákaz diskriminácie zo strany štátu vrátane afirmatívnej akcie. Stalo sa tak v Kalifornii (Proposition 209, 1996), štáte Washington (Initiative 200, 1998), Nevade (Initiative 424, 2008) a Michigane (Proposal 2, 2006). Naopak v Colorade tesným pomerom hlasov 50,8%:49,2% Amendment 46 v roku 2008 neprešiel.
V roku 2003 magistrát v New Havene v štáte Connecticut vyhlásil konkurz na obsadenie hasičských vyšších postov, ktorý vyhrali na základe výsledkov písomného testu prevažne bieli kandidáti (17 bielych Američanov a dvaja Hispánci). Žiadny z černochov v testoch neuspel. Magistrát sa z obavy z obvinenia z diskriminácie rozhodol pre afirmatívnu akciu a konkurz zrušil. Bieli a hispánski víťazní kandidáti dali vec na súd, kde v roku 2009 Najvyšší súd rozhodol v ich prospech. Sonia Sotomayorová, ktorá je v súčasnosti sudkyňou Najvyššieho súdu, dala na súde predošlej inštancie za pravdu magistrátu New Havenu.
Východzím predpokladom zástancov afirmatívnej akcie je, že rozdiely medzi úspechom jednotlivých rasových skupín sú spôsobené diskrimináciou (súčasnou i minulou) a sociálnym postavením. Pôvodne bola afirmatívna akcia deklarovaná ako dočasné opatrenie na narovnanie sociálnych rozdielov. Tento predpoklad býva spochybňovaný argumentom, že jednou z podstatných príčin rozdielneho postavenia jednotlivých rás nie je len minulá diskriminácia, sociálne postavenie a kultúra, ale aj údajné rasové rozdiely v inteligencii, ktoré vraj nemožno sociálnou intervenciou zmeniť.
Slovensko
Na Slovensku, na základe Nálezu Ústavného súdu Slovenskej republiky z 18. októbra 2005 o protiústavnosti § 8 ods. 8 Antidiskriminačného zákona, časť antidiskriminačného zákona, ktorá mala zaviesť zvýhodňovanie alebo tzv. pozitívnu diskrimináciu príslušníkov národnostnej menšiny, bola označená za protiústavnú.
Opatrenia afirmatívnej akcie však v súčasnosti upravuje Antidiskriminačný zákon 365/2004 Z.z. v § 8a, ods. 1, 2 a 3 nasledovne:
''(1) Diskriminácia nie je prijatie dočasných vyrovnávacích opatrení orgánmi verejnej správy alebo inými právnickými osobami smerujúcich k odstráneniu znevýhodnení vyplývajúcich z dôvodov rasového alebo etnického pôvodu, príslušnosti k národnostnej menšine alebo etnickej skupine, rodu alebo pohlavia, veku alebo zdravotného postihnutia, ktorých cieľom je zabezpečiť rovnosť príležitostí v praxi. Dočasnými vyrovnávacími opatreniami sú najmä opatrenia''
(2) Dočasné vyrovnávacie opatrenia uvedené v odseku 1 môžu byť prijaté, ak
'' (3) Dočasné vyrovnávacie opatrenia je možné prijímať len v oblastiach uvedených v tomto zákone. Tieto opatrenia môžu trvať len do doby odstránenia nerovnosti, ktorá viedla k ich prijatiu. Orgány podľa odseku 1 sú povinné ukončiť vykonávanie týchto opatrení po dosiahnutí stanoveného cieľa.''
Miramont-de-Quercy
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Watch Dogs
Watch Dogs je akčná adventúra s otvoreným svetom, v ktorej sa vžijete do úlohy Aidena Pearca, ktorý sa snaží pomstiť svojimi hackerskými a bojovými schopnosťami vraždu svojej netere. Vyvíja ju štúdio Ubisoft Montreal a publikoval ju Ubisoft. Hra vyšla 27. mája 2014. Hra je dostupná na PC a konzolách starej aj novej generácie - Xbox 360, PlayStation 3, Wii U, PlayStation 4 a Xbox One.
Koncept a príbeh
Hra Watch Dogs sa odohráva v Chicagu ovládanom centrálnym operačným systémom (ctOS). Základným princípom hry je hackovanie tohto systému, s ktorého pomocou môže Aiden na svojej ceste za spravodlivosťou ovládať mesto, respektíve časti napojené na ctOS. Svoju obeť tak je možné napríklad uväzniť uprostred dopravnej nehody. Hra má aj prepracovaný multiplayer, v ktorom si hráči môžu vzájomne zasahovať do hry a buď si takto pomôcť, alebo naopak uškodiť.
Aiden Pearce
Aiden Pearce je veľmi zdatný hacker, ktorý sa dokáže bez problémov nabúrať do riadiaceho systému mesta Chicago. Všetky doteraz uverejnené trailery a screenshoty ho opisujú ako celkom samotárskeho človeka, ktorý sa snaží chrániť svoju rodinu pred nekalými živlami. Avšak táto snaha o to, stať sa akýmsi „pomstiteľom či samozvaným ochrancom“ sa mu postupne vymyká a dostáva sa v mnohých prípadoch až za hranu zákona.
Filmová adaptácia
Ubisoft plánuje do budúcnosti natočiť film podľa tejto predlohy cez ich pobočku Ubisoft Motion Pictures.
Watch Dogs 2
Watch Dogs 2 je pokračovanie v sérii hier Watch Dogs. Jedná sa o open-world hru z pohľadu tretej osoby. Hru vyvíja Ubisoft Montreal. Ide o pokračovanie k hre Watch Dogs z roku 2014. Hra vyšla 15. novembra 2016. Dej sa odohráva v dnešnej dobe v San Franciscu a sleduje príbeh Marcusa Hollowaya.
Killing Time
Killing Time je 3D first-person hra vydaná spoločnosťou 3DO pre svoju hernú konzolu 3DO v roku 1995. Ide v podstate o ďalšiu variáciu hry Doom, avšak s dôrazom kladeným na celkovú hernú atmosféru. K nej nemalou mierou prispieva originálny soundtrack, zvukové efekty a prostredie, v ktorom sa hra odohráva. Hra obsahuje veľa videosekvencií, v ktorých účinkujú profesionálni herci. Obdivuhodná je okrem hudobnej stránky tiež presnosť, s akou tvorcovia použili poznatky o starovekom Egypte.
Watch Dogs 2
Zápletka
V nadviazanosti na Chicago, San Francisco sa stáva ďalším mestom pre inštaláciu ctOS systému (centrálny operačný systém), ktorý spája každého so všetkým. Hra obsahuje nového protagonistu, ktorý sa volá Marcus Holloway (Ruffin Prentiss), ide o mladého a inteligentného hakera z Oaklandu (Kalifornia). Bol neprávom obvinený zo zločinu, ktorý nespáchal. Keď sa modernizoval systém ctOS na ctOS 2.0, systém spojil jeho osobné informácie so zločinom. Keď zistil, že systém škodí nevinným obyvateľom San Francisca, rozhodol sa pracovať pre hakerskú skupinu DedSec aby zničil systém ctOS 2.0 a Blume, tvorcu systému.
Vydanie
Dňa 8. júna 2016 Ubisoft prezradil, že hra by mohla byť vydaná 15. novembra toho istého roku pre platformy Microsoft Windows, PlayStation 4 a Xbox One v šiestich samostatných edíciách.
Polemón (maliar)
Polemón  bol starogrécky maliar. Maliar Polemónon pochádzal z Alexandrie. Obdobie jeho tvorby je neznáme. Z antických autorov nám správu o ňom zanechal jedine Plínius, ktorý uvádza, že vo svojej dobe patril medzi slávnych umelcov.
Beh na 60 metrov
Beh na 60 metrov je po zriedka konanom behu na 50 (v anglosaských krajinách aj 55) metrov najkratšia šprintérska trať. Bežne sa na medzinárodnej úrovni beháva iba v halovej sezóne pod zastrešenou halou. Halový štadión je rozmerovo obmedzený, bežecký ovál má dĺžku iba 200 metrov, z toho dôvodu je príliš krátky na stometrový šprint, preto sa v hale koná iba šesťdesiat-metrový šprint. Dôležitá je tu šprintérska výbušnosť, beží sa s maximálnym nasadením od štartu až do cieľa.
Rekordy
Súčasný svetový rekord v behu na 60 metrov drží časom 6,37 sekundy Američan Christian Coleman, ktorý ho zabehol 20. januára 2018. Predošlý svetový rekord držal Maurice Greene. V ženskej kategórii drží rekord Ruska Irina Privalovová. Hranicou svetovej extratriedy sú časy pod 6,50 s u mužov a 7,00 s u žien. Zaujímavé je, že na šesťdesiatmetrovom medzičase pri behu na 100 metrov dosahujú šprintéri ešte lepšie časy (napríklad Usain Bolt pri svetovom rekorde 9,58 s prebehol 60. metrom trate v čase 6,31 s).
Táto trať je úvodnou disciplínou halového sedemboja mužov (obdoba vonkajšieho desaťboja). Sedembojársky rekord na tejto trati drží Chriss Huffins časom 6,61 sekúnd. Slovenské národné rekordy majú hodnotu 6,55 s (Ján Volko, 21.2.2020) a 7,21 (Eva Murková, 1985).
== Aktuálne rekordy ==
Moissac
Moissac je francúzska obec, ktorá sa nachádza v departemente Tarn-et-Garonne, v regióne Midi-Pyrénées.
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Letisko Taipei Songšan
Letisko Taipei Songshan (čín.: 臺北松山機場) (IATA: TCA, ICAO: RCSS) je medzinárodné letisko strednej veľkosti a vojenská letecká základňa, ktoré leží v obvode Songšan v Tchaj-peji, hlavnom meste Čínskej republiky (Taiwanu). Letisko pokrýva plochu 182 hektárov.
Dejiny
Letisko bolo vybudované v roku 1936 počas japonskej vlády na Taiwane, na začiatku bolo japonskou vojenskou leteckou základňou zvanou, známe tiež ako. Po druhej svetovej vojne bolo v roku 1946 prebraté Vzdušnými silami Čínskej republiky. Pred koncom Čínskej občianskej vojny a založením Čínskej ľudovej republiky letisko poskytovalo lety medzi Šanghajom a Tchaj-pejom, občas cez letisko vo Fu-čou. Spoločná vojenská a civilná prevádzka, domáca aj zahraničná, začala 16. apríla 1950.
Medzi domáce destinácie patrili Kao-siungu, Hualien, Taičung, Pengu a Tainan. Prvé medzinárodné destinácie boli Seattle-Tacoma, Tokio-Haneda, Kimhe (Pusan), Manila, Bangkok a Kai Tak (HongKong). Medzi prvými medzinárodnými leteckými spoločnosťami boli Northwest Airlines, Pan Am a Hong Kong Airways (teraz Cathay Pacific). Neskôr bolo letisko primalé pre vybavovanie zvyšujúceho sa počtu pasažierov, aj po sérii rozšírení. Situácia sa neskôr ešte zhoršila keď sa na letisku stali častými nové lietadlá so širšou konštrukciou. Všetky medzinárodné aktivity tak boli po inaugurácii Medzinárodného letiska Taiwan-Tchao-jüan (vtedy zvané Medzinárodné letisko Čankajšek) 26. februára 1979 prenesené tam. Dôsledkom toho počet pasažierov na letisku klesol z 6,2 milióna v roku 1978 na 2,9 milióna v roku 1979 (pokles o 53%).
V dôsledku otvorenia vysokorýchlostnej železničnej trate 1. marca 2008 Uni Air zrušil svoje lety do Kao-siungu a Far Eastern Air Transport zrušili lety do Tainanu. TransAsia Airways sa rozhodli zrušiť lety do Tainanu a do Kao-siungu po 1. auguste 2008.
Pravidelné lety do Čínskej ľudovej republiky začali 4. júla 2008, Songšan získal hlavnú časť letov. Pravidelné lety do Číny boli kontroverzné. Vtedajší primátor Ma Ying-jeou presadzoval, aby sa Sogšan stalo hlavným medzinárodným letiskom Tchaj-peju, hlásil, že jeho umiestnenie blízko centra mesta by ho spravili obľúbeným letiskom pre obchodných cestujúcich. Výškové obmedzenia okolo letiska však vzbudili obavy o bezpečnosti letov, blokovaní rádiokomunikácie, hluku a zníženom počte letov.
Kvôli začiatku letov medzi Čínskou republikou (Taiwanom) a Čínskom ľudovou republikou (Čínou) a budúcom potenciáli ďalších medzinárodných letov, letisko prešlo výraznými renováciami. Ich prvá fáza mala byť ukončená v októbri 2010. Druhá a tretia fáza renovácii mala byť ukončená v marci a v októbri 2011. V novembri 2011 však renovácie stále prebiehali. Nový medzinárodný nákladný terminál bol vo výstavbe s predpokladom novej linky medzi Taiwanom a Japonskom. Nepoužívaný Termínal 2 bol zrekonštruovaný pre prichádzajúce lety, hlavný terminál, teraz Terminál 1 bol prestavený na vybavenie zvýšeného objemu pasažierov. Renovovaný Terminál 2 bol znovu otvorený pre domáce lety 29. marca 2011.
Štatistiky
V roku 2018 letisko odbavilo 6 225 932 cestujúcich a 47 132,9 ton nákladu. Linka medzi Tchaj-pejom a Kinmenom je najvyťaženejšia na Taiwane s 1 267 630 cestujúcimi v roku 2018.
Ben Hur (film z 1959)
Ben Hur je americký film režiséra Williama Wylera z roku 1959. , adaptácia románu Ben Hur: Príbeh Kristov od generála Lewa Wallaceho. Titulnú úlohu v ňom stvárnil Charlton Heston, ďalšími hviezdami boli Jack Hawkins, Chaja Hararit, Stephen Boyd a Hugh Griffith.
Ocenenia
thumb|[[Charlton Heston, držiteľ Oscara najlepší mužský herecký výkon v hlavnej úlohe]]
Vodniatkovité
Charakteristika
Zástupcovia rodu vodniatka sú jednoročné alebo trváce vodné byliny s úzkymi "trávovitými" listami nakopenými v ružici. Jednožilové listy sú pod vodou alebo vyčnievajú nad hladinu. Kvety sú achlamydeické, drobné, v súkvetí hlávka, s jedinou tyčinkou a jediným vrchným piestikom. Plodom je nažka (camara).
Povstanie Imricha Tököliho
Povstanie Imricha Tököliho alebo Tököliho povstanie bolo uhorské protihabsburské stavovské povstanie. Odohrávalo sa v rokoch 16781686 a je pomenované podľa Imricha Tököliho.
Situácia v Uhorsku
Vznik Tököliho povstania sa spája s centralistickými snahami Habsburgovcov v Uhorsku, potlačením Vešeléniho sprisahania, útlakom poddaných a rekatolizáciou.
Od roku 1663 Osmani v Uhorsku dobyli Nitru, Levice, Hlohovec, Nové Zámky a podnikli pustošivé výpady na Trenčín, Bojnice, Záhorie a na Moravu. V nasledujúcom roku habsburgský cisár Leopold I. 1. augusta 1664 zvíťazil v bitke pri Svätom Gottharde a 10 augusta 1664 uzavrel mier vo Vašvári, ktorý bol však nevýhodný pre Uhorsko (napríklad Osmanom zostalo územie medzi Váhom a Hronom a strategická pevnosť Nové Zámky). Malý záujem cisárskeho dvora o definitívne vyhnanie Turkov vyvolal medzi uhorskými veľmožmi veľkú nevôľu. Navyše viacerí predstavitelia cisárskeho dvora sa domáhali obmedzenia ich stavovských výsad a slobôd, tak ako sa to stalo v Česku po bitke na Bielej hore v roku 1620. Zámienku na takýto krok bolo Vešeléniho sprisahanie, v ktorom sprisahanci plánovali uniesť cisára na hrad Muráň a donútiť ho aby sa vzdal uhorskej koruny. Štyria hlavní aktéri skončili v roku 1671 na popravisku a Uhorsku bola zrušená autonómia a v roku 1673 bola zavedená guberniálna správa na čele s Gasparom Ampringerom, čím sa Uhorsko stalo priamo podriadené cisárovi. Uskutočnila sa vlna konfiškácií a viac ako 400 protestantských kazateľov a učiteľov bolo pre podozrenie z vlastizrady v mimoriadnych súdoch pod hrozbou trestu smrti nútených vzdať sa svojej viery (alebo utiecť).
Počiatky povstania
Porazená sprisahanecká šľachta a protihabsbursky naladení vojaci - kuruci ušli kvôli prenasledovaniu do Sedmohradska. Títo utečenci (povstalci) koncom leta 1672 uskutočnili vojenský vpád na východné Slovensko, čím sa začala séria zrážok s labancami (cisárskymi vojskami). Násilie zo strany cisárskych vojakov prispievalo k nárastu počtu kurucov. Hnutie bolo nekoordinované a sedmohradská šľachta sa ho snažila využiť pre svoje ciele.